ועדת העבודה, הרווחה והבריאות, כנסת 15, פרוטוקול מספר 498, 2002-04-30 13:30

מוזמנים: ד"ר אנטולי מרגוליס משרד הבריאות שרונה צירין משרד הבריאות רינה לוי סגן ראש המעבדה האנליטית במז"פ

קצרנית: הודעת הסמים המסוכנים (שינוי התוספת הראשונה לפקודה) התשס"ב-2002.

יאיר פרץ: אני מתכבד לפתוח את ישיבת הוועדה.

יאיר פרץ: על סדר היום: הודעת הסמים המסוכנים (שינוי התוספת הראשונה לפקודה), התשס"ב-2002.

שרונה צירין: כמפורט במכתבו של שר הבריאות ליושב-ראש הוועדה, פקודת הסמים המסוכנים מגדירה סם מסוכן ככל חומר המפורט בתוספת הראשונה.

שרונה צירין: לגבי קוקאין יש לנו סייג בתוספת שאומר "תכשירים המכילים לא יותר מ0.1% קוקאין".

שרונה צירין: ככל שהצלחתי לשחזר, הניסוח הזה נובע מהניסוח שקיים באמנה הבינלאומית.

שרונה צירין: זה שיקף את המצב שהיה קיים באותה תקופה, כלומר לפני שנת 1961.

שרונה צירין: היו אז תכשירים רפואיים בשוק שכללו ריכוזים כאלה.

שרונה צירין: היום אין תכשירים מסחריים כאלה, לכן אין יותר הצדקה לתיקון הזה.

יאיר פרץ: זה היה קיים בתכשירים רפואיים מאושרים?

שרונה צירין: כן.

שרונה צירין: עדיין יש שימוש בקוקאין.

שרונה צירין: לקוקאין יש שימושים ברפואה, אבל בהקשרים אחרים לחלוטין.

שרונה צירין: הסעיף הזה נראה מיותר.

רינה לוי: הסעיף הזה יוצר אצלנו בעיה גדולה בצורך להוכיח לגבי כל תפיסת קוקאין שאכן מדובר בחומר שמכיל יותר מאשר 0.1% קוקאין.

רינה לוי: בבדיקות שלנו עולה שריכוז הקוקאין שמסתובב בארץ הוא הרבה יותר גבוה מזה.

רינה לוי: לא נתקלנו באותם תכשירים שהריכוז אפילו קרוב לאותו 0.1%.

רינה לוי: מבחינת עבודת המשטרה הסעיף הזה מיותר.

אנטלוי מרגוליס: היום מבחינת מדינת ישראל אין תכשיר רשום שמכיל קוקאין.

אנטלוי מרגוליס: יש שימוש על פי הכנה מיוחדת.

יאיר פרץ: התקנה מאושרת.